Zaila

Zaila (Azaila en castellano) ye un municipio de la provincia de Teruel, situau en la comarca de lo Baixo Martín. La suya población ye de  habitants, en una superficie de 81,4 km² y una densidat de  hab/km².

 Cheografía 
Ye dencima d'una ripa a la dreita de lo río Aguas. Una part de lo termin municipal a lo sud de la ribera de lo río Aguas, y en concreto las partidas de Pedrenyales y Pedrenyal corresponde a Los Pedrenyals, un gran chacimiento de pedrenya evaporitica. Borja Díaz Ariño, Raúl Elorza Álvarez de Arcaya, Alberto Mayayo Catalán: Prospecciones arquelógicas en los términos municipales de Vinaceite (Teruel) y Almochuel (Zaragoza). Informe de la campaña de 2004. Salduie nº 5. 2005. pp. 271-293. Pdf sobre lo chacimiento. A lo sud de Los Pedrenyals se troban dos saladas, la Hoya del Castillo y la salada de Zaila. Esta zaguera ye una LIC incluita en la Red Natura 2000 por la presencia de las especies de plantas protechidas Microcnemum coralloides y Halopeplis amplexicaulis.

 Mugas 
 Belchit Quinto Belchit, La Zaida Almochuel 50px La Puebla d'Íxar Almochuel Almochuel La Puebla d'Íxar

 Historia 
En lo cabezo d'Alcalá bi ha un important chacimiento arqueolochico con 3 livels: Campos d'Urnas tardanos (I Edat de Fierro), ciudat de cultura iberica (II Edat de Fierro) y ciudat ibero-romana. Se crei que lo livel ibero corresponde con lo toponimo conoixiu por atras fuents (monedas por eixemplo) SEDEIS, SEDEISKEM, capital de los ibers sedetans. Miguel Beltrán Lloris crei manimenos que corresponde con BELIGION. Destruita en una guerra civil romana, la ciudat no se reconstruyió, porque no feba falta un lugar fortificau pa articular lo territorio (y en la zona crexió la ciudat romana de Lepida Celsa en un puesto millor comunicau y mas plano, a on huei son Exelsa y Viliella d'Ebro).

En 1196 Pero II dió Zaila a Gastón de Castellot. Zaylla estió propiedat de la familia suya dica 1283. Se conoixen restos d'una fortaleza cristiana con una necropoli datada entre los sieglos XIII y XVI. A primers de lo sieglo XVII Zaylla ye cuasi despoblada por la expulsión de los moriscos.

 Toponimia 
Encara que lo nombre se crei d'orichen arabe, no queda ni se sabe cosa de la epoca arabe y sí de la epoca cristiana. Bien podría estar que lo toponimo SEDEIS, pasau por lo latín vulgar, evolucionase a Zaylla, en epoca arabe por analochia con la palabra arabe Zaylla ("la plana"), igual que Cella, que s'interpreta a partir de la variant Sahla de la mesma palabra. En textos medievals cristianos se conoixe como Zaylla.

En lo censo de 1713 de Campoflorido lo lugar encara se deciba Zaylla u Zayllas, cuasi lo nombre que emplega bella chent viella de la comarca ("Zaila") y que veyemos en la toponimia de lo vecín lugar de Exatiel, a on bi ha una Val de Zaila.

En lo limite provincial con Zaragoza existe un toponimo muito interesant, l'arroyo Lopín, que puede querer dicir arroyo lo pin, estando un caso de fosilización de l'articlo aragonés. Entre Zaila y La Romana bi ha una val dita val de mesón que ye una zona d'especial protección (ZEPA). Atros microtoponimos aragoneses son Pedrenyal y Los Pedrenyales.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         4 Partido Aragonés         1 Total                 5

 Alcaldes 
 Lista d'alcaldes Lechislatura Nombre Partiu politico1979–1983 Ángel Gaudés Muestienes Treinta aniversario de las primeras elecciones municipales de la democracia. PSOE  1983–1987Ángel Gaudés Mústienes PSOE1987–1991Luis Alberto Tesan Bielsa 1991–1995Luis Alberto Tesan Bielsa 1995–1999Luis Alberto Tesan Bielsa 1999–2003David Bielsa Calvo 2003–2007David Bielsa Calvo 2007–2011 Adolfo Tesán Bielsa Partido de los Socialistas de Aragón2011–2015 Adolfo Tesán Bielsa Partido de los Socialistas de Aragón2015–2019Adolfo Tesán BielsaPartido de los Socialistas de Aragón2019–2023Adolfo Tesán BielsaPartido de los Socialistas de Aragón2023–2027 Adolfo Tesán Bielsa   Consulta el listado de alcaldes que han sido proclamados en Aragón en Heraldo de Aragón. PSOE

 Molimentos 
Muito cerca de lo lugar bi ha una ciudat ibera (cabezo d'Alcalá) que ye fundamental pa lo conoiximiento de la cultura iberica y la romanización de la val d'Ebro.

 Molimentos relichiosos 
Ilesia de Nuestra Sinyora d'o Rosario, sieglo XVII.

 Curiosidaz 
Los de Binaceit, que son por d'alto puyando por lo río Aguas, lis dicen d'embotada a los de Zaila bachanos, igual que los d'Íxar a los de La Puebla d'Íxar, probablement por estar aguas ta baixo (representaría un caso cheada, Baixanos > Bachanos).

 Fiestas 
Sant Antón, 17 de chinero.
Sant Isidro, 15 de mayo.
25 y 26 de chulio, Santiago y Santa Ana.

 Referencias 

 Veyer tamién 
Lista de municipios de Teruel.

*